Publication: Magyar Közlöny
Issue: MK-1999-65 (Year: 1999, Number: 65)
Era: 1990-2004
Section: a 22/1999. (VII. 16.) BM rendelethez
Paragraph Index: 140

2000. január 1-jétől bevezetésre kerüljön. A minta irattári terv az önkormányzatoknál keletkező köziratok rendszerezésének és a selejtezhetőség szempontjából történő válogatásának alapjául szolgáló jegyzék. A minta irattári terv az egységes iratkezelés érdekében az irattári anyagot tételekre (tárgyi csoportokra, indokolt esetben iratfajtákra) tagolva, az önkormányzat szervezetéhez, feladat- és hatásköréhez igazodó rendszerezésben sorolja fel, s meghatározza a kiselejtezhető irattári tételekbe tartozó iratok, ügyviteli célú megőrzésének időtartamát, továbbá a nem selejtezhető iratok levéltárba adásának határidejét. A több szervezeti egységnél, előadónál előforduló iratok egységes irattári kezelése és selejtezése érdekében a minta irattári terv általános és különös részre oszlik. Az ügy típusát, ágazati hovatartozását, az irat selejtezhetőség szerinti minősítését és a levéltári átadás időpontját az irattári tervben rögzített irattári jel mutatja, amely egyúttal meghatározza az irat irattári helyét is. Az irattári jel összetevői: — ügykörszám: háromjegyű szám, amely meghatározza az ügy típusát, az önkormányzati hivatal szervezetéhez és feladatköréhez igazodó rendszerezésben; — ágazati betűjel: meghatározza az ügy ágazati hovatartozását; — selejtezési jel: kódszám, amely meghatározza a nem selejtezhető tételeket, valamint a kiselejtezhető irattári tételekbe tartozó iratok ügyviteli célú megőrzésének időtartamát; — levéltári átadás jele: meghatározza a levéltári átadás határidejét. Az irattári jel alkalmazása, feljegyzése, az iratkezelési szabályzatban meghatározottak alapján történik és követi a korábbi évek gyakorlatát. Az ügykör szám meghatározása figyelembe veszi azt a tényt, hogy az egységes minta hosszú távra készült, így lehetőséget kell biztosítani a feladat- és hatáskör módosítások átvezetésére az egységes szerkezet megbontása és újraszámozása nélkül. Ennek megfelelően az egyes ügykörcsoportok végén felhasználható számkeretek maradtak. Az ágazati hovatartozást meghatározó betűjeleknél a bevált gyakorlatnak megfelelően „U” betűjel különbözteti meg az általános ügyeket. A különös rész ágazati betűjeleinek meghatározása is követi a korábbi gyakorlatot, ennek ellenére szükségszerű volt némi változás; elmaradt az általános részhez átcsoportosított személyzeti ügyek „S” betűjele és nem használtuk fel — az önálló ügyintéző egység megszűnése miatt — az egyházi ügyek „D” betűjelét, valamint a tervügyek „T” betűjelét. A selejtezhetőség időpontja az ágazati és levéltári szakértők által meghatározott lehetséges legrövidebb őrzési idő, amelyet a helyi sajátosságok és az illetékes levéltár véleményének figyelembevételével növelni lehet, de csökkenteni nem. A határidő nélkül irattárban őrzendő iratok fogalma sem új, azt a korábbi évek tanácsi gyakorlata is alkalmazta, az irattári visszatartást azonban jegyzőkönyvben, darabszinten kellett adminisztrálni. Az önkormányzat és a levéltár kölcsönös megegyezésére és a nyilvántartások egyszerűsítésére adódik lehetőséget azzal, hogy az irattári terv már előre rögzíti azokat a tételeket, amelyeknek határidő nélküli irattári őrzésére ügyviteli és állampolgári érdekek miatt szükség lehet. Az irat biztonságos őrzését és kezelését biztosító irattári jel az elintézett és irattárba helyezett ügyirat jelölésére szolgál, így nem kapcsolható az egyes ügyiratdarabok (alszámok) ügyintézőjének jelzésére használt (t, b, p, ü) betűjelhez. Jelmagyarázat: I = Megyei önkormányzat II = Fővárosi önkormányzat III = Megyei jogú városi önkormányzat IV = Fővárosi kerületi önkormányzat V = Városi önkormányzat VI = Községi, körjegyzőségi központi önkormányzat = 2 év után selejtezhető = 5 év után selejtezhető = 10 év után selejtezhető = 15 év után selejtezhető = 30 év után selejtezhető = 75 év után selejtezhető = nem selejtezhető HN = határidő nélkül az önkormányzat irattárában őrzik Lt = levéltári átadás határideje 1999/65. szám Általános rész U) Önkormányzati és általános igazgatási ügyek

Source: https://magyarkozlony.hu/hivatalos-lapok/84f1f915edce75473b28b940b3420de66cfd5599/dokumentumok/d0d1010a2d0e12b46e9b0ad4e9ecd051d95aa41e/letoltes